**Dodatok k Prepravným podmienkam TNT pre Európu, účinný od 15. septembra 2023**

**Dodatok č. 1 pre Slovenskú republiku**

Tento dodatok mení ustanovenia Prepravných podmienok TNT pre Európu, účinných od 15. septembra 2023 (ďalej len „**Podmienky**“), v zmysle požiadaviek právnych predpisov Slovenskej republiky (ďalej len „**Dodatok**“).

**I.**

1. Článok 1.2 sa mení a dopĺňa a jeho nové znenie znie nasledovne:

“*1.2 Na medzinárodnú leteckú prepravu Zásielky sa bude vzťahovať v relevantných prípadoch Montrealský dohovor alebo Varšavský dohovor. Na medzinárodnú cestnú prepravu Zásielky sa bude vzťahovať v relevantných prípadoch CMR. Zásielky prepravované vnútroštátne (medzi konkrétnymi miestami v rámci Slovenskej republiky) podliehajú zákonom Slovenskej republiky a týmto Podmienkam.*”

1. Článok 2 „Definície“, definícia „TNT“ sa mení a dopĺňa nasledovne:

*„****TNT****“ znamená TNT Express Worldwide spol. s r.o., so sídlom Pri starom letisku 14, 830 06 Bratislava, Slovenská republika, IČO: 31 351 603, zapísaná Mestským súdom Bratislava III, oddiel Sro, vložka č. 5165/B.*

1. Článok 6.2 sa mení a dopĺňa a jeho nové znenie znie nasledovne:

*“6.2 Ak to umožňujú právne predpisy a platca výslovne nepožiada o iný spôsob, spoločnosť TNT môže štandardne vystaviť elektronickú faktúru. Platca týmto súhlasí s vystavovaním elektronických faktúr.”*

1. Vkladá sa nový článok 19.7, ktorý znie nasledovne:

*“19.7 Pokiaľ sú v predchádzajúcich ustanoveniach uvedené obmedzenia, znamená to tiež, že podľa najlepšieho vedomia spoločnosti TNT potenciálna škoda neprekročí uvedené sumy.”*

1. Článok 28. sa mení a dopĺňa a jeho nové znenie znie nasledovne:

*“****28.******Kogentné právne predpisy****. Tieto Podmienky nevylučujú žiadnu zodpovednosť, kedy je vylúčenie zodpovednosti zakázané právnymi predpismi. V miere, v akej bude niektoré z ustanovení, ktoré je uvedené alebo na ktoré sa odkazuje v týchto Podmienkach v rozpore s akoukoľvek príslušnou kogentnou medzinárodnou zmluvou, miestnymi právnymi predpismi, nariadeniami vlády, príkazmi alebo požiadavkami, bude toto ustanovenie obmedzené v maximálnom povolenom rozsahu a v tomto rozsahu bude účinné ako súčasť dohody medzi spoločnosťou TNT a Odosielateľom. Neplatnosť alebo nevymáhateľnosť akéhokoľvek ustanovenia nemá vplyv na ostatné ustanovenia týchto Podmienok. Ustanovenia týchto Podmienok, ktoré sú svojou povahou uplatniteľné iba na medzinárodné Zásielky (napríklad článok 11 Kontrola vývozu, článok 13 Preclievanie, článok 14 Clá a dane, atď.) sa nevzťahujú na vnútroštátne Zásielky.”*

1. Vkladá sa nový článok 30, ktorý znie nasledovne:

“***30.*** *Uplatňovanie § 623 ods. 1 zákona č. 513/1991 Zb. Obchodný zákonník, je vylúčené.”*

1. Vkladá sa nový článok 31, ktorý znie nasledovne:

“***31. Poštové služby****.*

1. *Spoločnosť TNT Express Worldwide spol. s r.o., so sídlom Pri starom letisku 14, 830 06 Bratislava, Slovenská republika, IČO: 31 351 603, zapísaná Mestským súdom Bratislava III, oddiel Sro, vložka č. 5165/B (ďalej len „****TNT Slovakia****“) je taktiež poštová spoločnosť poskytujúca poštové služby podľa zákona č. 324/2011 Z. z. o poštových službách v znení neskorších predpisov („****Zákon o poštových službách****“), a to najmä vybranie a distribúciu poštových zásielok a (a) vybranie poštových zásielok v mieste pôvodu, b) osobné doručenie Príjemcovi, c) možnosť zmeniť miesto doručenia a adresy počas prepravy, (d) potvrdenie Odosielateľovi o doručení poštovej zásielky, (e) monitorovanie a vysledovateľnosť pohybu poštovej zásielky. Spoločnosť TNT Slovakia poskytuje expresnú poštovú službu užívateľom, t. j. Odosielateľom a Príjemcom poštových služieb („****Užívatelia****“). Spoločnosť TNT Slovakia neposkytuje univerzálnu službu, zameniteľnú poštovú službu ani poštový platobný styk. Právne vzťahy súvisiace s poštovými službami, ktoré nie sú týmito Podmienkami výslovne upravené, sa riadia ustanoveniami Zákona o poštových službách a ďalších príslušných slovenských poštových predpisov. Ustanovenia týchto Podmienok, ktoré sú v rozpore s ustanoveniami tohto článku 31 alebo Zákona o poštových službách, sa nevzťahujú na poštové služby poskytované spoločnosťou TNT Slovakia.*
2. ***Poštové zásielky.*** *Poštová zásielka znamená Zásielku kvalifikovanú ako poštová zásielka podľa Zákona o poštových službách. Poštová zásielka je listová zásielka alebo balík, ktorá je zabalená podľa týchto Podmienok, má byť doručená Príjemcovi a je označená adresou Príjemcu. Poštové zásielky musia byť upravené, zabalené a označené spôsobom podľa týchto Podmienok, ktorý zaručuje ich primeranú ochranu pred poškodením pri bežnej manipulácii s poštovými zásielkami, najmä aby nemohlo dôjsť k poškodeniu poštových zásielok pri strojovej manipulácii alebo pri kontakte s inými poštovými zásielkami. Spoločnosť TNT Slovakia vyberie iba poštové zásielky s hmotnosťou do 30 kg a rozmermi do 100 x 60 x 70 cm; na základe osobitnej dohody spoločnosť TNT Slovakia vyberie aj poštové zásielky s vyššou hmotnosťou, najviac však do 50 kg.*
3. ***Vyberanie a doručovanie poštových zásielok.*** *Na základe pokynu od zákazníka spoločnosť TNT Slovakia vyberie poštové zásielky v mieste určenom spoločnosťou TNT Slovakia alebo v mieste určenom zákazníkom. Spoločnosť TNT Slovakia potvrdí predloženie poštovej zásielky a pri doručení bude vyžadovať podpis Príjemcu alebo oprávneného prijímateľa („****Zapísaná poštová zásielka****“), pokiaľ osobitná dohoda neurčuje inak. Pri odovzdávaní poštovej zásielky musia byť dodržané povinnosti stanovené v týchto Podmienkach. Spoločnosť TNT Slovakia doručí poštovú zásielku Príjemcovi najneskôr v posledný deň lehoty podľa poštovej služby, ktorú si zákazník vyberie z ponuky poštových služieb. Na základe osobitnej dohody môže spoločnosť TNT Slovakia dodať poštovú zásielku v iný deň, neskorší deň, ako je posledný deň lehoty podľa predchádzajúcej vety.*
4. ***Položky vylúčené z vybrania a distribúcie.*** *Spoločnosť TNT nie je na účely poskytovania poštových služieb povinná vybrať zásielku, ktorá nemá povahu poštovej zásielky, ktorej obsah je vylúčený z vybrania a distribúcie podľa § 32 ods. 3 Zákona o poštových službách, ktorá obsahuje Nebezpečný tovar alebo Zakázané položky alebo veci, ktorých preprava je vylúčená Podmienkami alebo v súvislosti s ktorými zákazník porušuje povinnosti uvedené v týchto Podmienkach. Článok 8 Podmienok tým nie je dotknutý. Ak zákazník trvá na vybratí Zásielky, ktorej obsahom sú predmety vylúčené z vybrania a distribúcie podľa Zákona o poštových službách, môže spoločnosť TNT Slovakia túto Zásielku vybrať a prepraviť ako zásielku, ktorá nie je poštovou zásielkou, pokiaľ nie je vybratie takejto Zásielky vylúčené týmito Podmienkami. Ak po vybratí poštovej zásielky spoločnosť TNT Slovakia zistí, že jej skutočným obsahom sú veci vylúčené z vybrania a distribúcie, spoločnosť TNT Slovakia poštovú zásielku nedoručí a pokiaľ je to možné, informuje zákazníka o dôvode nedoručenia.*
5. ***Poštová zmluva a označovanie poštových zásielok.*** *Pokiaľ spoločnosť TNT Slovakia na základe žiadosti zákazníka vyberie Zásielku, ktorá má povahu poštovej zásielky a spĺňa požiadavky bodu 31.2 vyššie, zákazník potvrdzuje, že sa oboznámil s týmito Podmienkami, ktoré sú súčasťou návrhu poštovej zmluvy, ktorú zákazník akceptuje odovzdaním poštovej zásielky. Spoločnosť TNT Slovakia pripevní k vybranej poštovej zásielke Prepravný list, ktorý je vyhotovený v oranžovej farbe charakteristickej pre zásielky TNT a obsahuje ochrannú známku TNT (biele písmená T, N, T v bielych kruhoch alebo čierne písmená T, N, T v čiernych kruhoch) ), čo je identifikačná značka TNT. Poštové podmienky uvedené v tomto článku 31, ako aj ďalšie články týchto Podmienok, ak nie sú vylúčené alebo nie sú v rozpore s týmto článkom 31, sú súčasťou poštovej zmluvy, ktorá je uzavretá momentom vybrania poštovej zásielky, ak sa na základe osobitnej dohody nie je uzavretá v iný moment.*
6. ***Práva a povinnosti.*** *Práva a povinnosti strán poštovej zmluvy v zmysle článku 31.5 vyššie upravuje Zákon o poštových službách, ako aj ustanovenia tohto článku 31 a ďalšie ustanovenia týchto Podmienok, ktoré nie sú v rozpore s týmto článkom 31.*
7. *Spoločnosť TNT Slovakia je oprávnená otvoriť poštovú zásielku, ak (a) ju nemožno dodať a súčasne ju nemožno ani vrátiť alebo nemá byť podľa objednávky vrátená, (b) je dôvodné podozrenie, že obsahuje veci vylúčené z vybrania a distribúcie, (c) je dôvodná obava, že došlo alebo by do dodania mohlo dôjsť k vzniku škody na zdraví, na veciach alebo na iných poštových zásielkach, alebo (d) je to nevyhnutné na dodržanie povinnosti ustanovenej spoločnosti TNT Slovakia zákonom č. 301/2005 Z. z. Trestný poriadok (ďalej len „****TP****“) alebo osobitným predpisom. Pri otváraní poštovej zásielky je spoločnosť TNT Slovakia povinná dodržiavať ustanovenia § 35 Zákona o poštových službách.*
8. *Ak z dôvodov uvedených v § 34 ods. 3 Zákona o poštových službách nie je možné poštovú zásielku doručiť Príjemcovi, spoločnosť TNT Slovakia ju vráti Odosielateľovi. Ak nie je možné poštovú zásielku vrátiť Odosielateľovi, spoločnosť TNT Slovakia ju uloží maximálne na tri mesiace a Zapísanú poštovú zásielku maximálne na šesť mesiacov. Ak sa počas úložnej lehoty obsah poštovej zásielky znehodnotí alebo ak je to potrebné z dôvodu ochrany zdravia ľudí, spoločnosť TNT Slovakia poštovú zásielku zničí a o zničení spíše záznam, ktorý bude doručený Odosielateľovi. Po uplynutí úložnej lehoty môže spoločnosť TNT Slovakia poštovú zásielku predať na verejnej dražbe alebo zničiť alebo uložiť.*
9. ***Cenník (tarifa).*** *Poplatky za poštové služby podľa tohto článku 31 sú stanovené v cenníku (tarife) na* [*tnt.com*](https://www.tnt.com/express/sk_sk/site/home.html)*.*
10. ***Zodpovednosť za škodu.****Ak Odosielateľovi vznikne škoda z dôvodu, že (a) spoločnosť TNT Slovakia nedodá, stratí, poškodí, zničí doporučenú zásielku, poistenú zásielku alebo balík, (b) doporučená zásielka, poistená zásielka alebo balík bude odcudzená, (c) spoločnosť TNT Slovakia nedodá poštovú zásielku so zaručenou lehotou dodania v dojednanej lehote dodania, spoločnosť TNT Slovakia odškodní Odosielateľa v nasledujúcom rozsahu: (i) skutočná škoda, najviac však dvojnásobok najnižšej poštovej sadzby podľa tarify za každých 500 g obsahu, ak ide o nedodanie, poškodenie obsahu alebo úbytok obsahu nepoisteného balíka, ii) skutočná škoda, najviac však do uvedenej ceny, ak ide o nedodanie, zničenie, poškodenie obsahu alebo úbytok obsahu poistenej zásielky; (iii) trojnásobok zaplatenej poštovej sadzby, ak ide o poštovú zásielku so zaručenou lehotou dodania, ktorá nebola dodaná v lehote dodania podľa poštových podmienok; v prípadoch (i) a (ii) spoločnosť TNT Slovakia Odosielateľovi okrem náhrady škody vráti aj zaplatenú poštovnú sadzbu. Odosielateľ nemá nárok na (i) náhradu škody za nedodanie, stratu, odcudzenie, zničenie alebo poškodenie s úbytkom obsahu poštovej zásielky, ktorá nie je zapísaná, (ii) ušlý zisk ani náhradu inej škody. Odosielateľ musí uplatniť právo na náhradu škody do 6 mesiacov odo dňa nasledujúceho po dni vybratia poštovej zásielky, inak toto právo zanikne.*
11. *Ak poškodením poštovej zásielky, ktoré nebolo zrejmé pri jej dodaní, vznikne Príjemcovi škoda, má Príjemca nárok na náhradu škody, ak preukáže, že poškodenie vzniklo počas distribúcie tejto poštovej zásielky, najneskôr v pracovný deň nasledujúci po dni dodania poštovej zásielky uplatní reklamáciu a odovzdá poškodenú poštovú zásielku aj s obalom. Príjemca musí uplatniť právo na náhradu škody do 6 mesiacov odo dňa nasledujúceho po dni vybrania poštovej zásielky; inak toto právo zaniká. Príjemca má nárok na náhradu škody v rozsahu podľa článku 31.10, ale zníženú o náhradu škody z poškodenia tej istej poštovej zásielky priznanú Odosielateľovi.*
12. *Spoločnosť TNT Slovakia nezodpovedá za škodu podľa 31.10 a 31.11, ak spoločnosť TNT Slovakia preukáže, že (a) škodu spôsobil Odosielateľ, Príjemca alebo podávateľ; b) vznikla vadou poštovej zásielky alebo jej osobitnou povahou; c) bola zapríčinená udalosťou, ktorá nastala nezávisle od vôle spoločnosti TNT Slovakia a bránila spoločnosti TNT Slovakia v splnení jej povinností, ktorých porušením škoda vznikla, ak nemožno dôvodne predpokladať, že by spoločnosť TNT Slovakia túto udalosť alebo jej následky odvrátila alebo prekonala, a ďalej, že v čase vzniku povinnosti by spoločnosť TNT Slovakia túto udalosť predvídala, (d) poštová zásielka bola zadržaná alebo zabavená podľa TP, alebo (e) obsahom poštovej zásielky boli veci vylúčené z vybrania a distribúcie.*
13. *Odosielateľ zodpovedá spoločnosti TNT Slovakia za akúkoľvek škodu spôsobenú spoločnosti TNT Slovakia poštovou zásielkou po jej vybraní, ak Odosielateľ zatajil skutočný obsah poštovej zásielky pred spoločnosťou TNT Slovakia alebo uviedol spoločnosť TNT Slovakia do omylu a škoda vznikla obsahom poštovej zásielky, jej osobitnou povahou alebo chybnou úpravou. Zodpovednosť Odosielateľa vybraním poštovej zásielky nezaniká. Odosielateľ nezodpovedá za škodu spôsobenú poštovou zásielkou počas jej distribúcie, ak škoda vznikla neodbornou manipuláciou alebo udalosťou, ktorá nastala nezávisle od vôle Odosielateľa a bránila Odosielateľovi v splnení jeho povinností, ktorých porušením škoda vznikla, ak nemožno rozumne predpokladať, že by Odosielateľ túto udalosť alebo jej následky odvrátil alebo prekonal, a ďalej, že by Odosielateľ túto udalosť v čase vzniku povinnosti predvídal.*
14. ***Reklamačný poriadok.***
	1. *Ak si Užívateľ želá reklamovať poskytnutú poštovú službu, preto, že došlo k strate, zničeniu, poškodeniu alebo oneskoreniu dodania poštovej zásielky so zaručenou lehotou dodania, je Užívateľ povinný uplatniť si reklamáciu spôsobom a v lehote podľa tohto reklamačného postupu.*
	2. *Užívateľ je oprávnený uplatniť si reklamáciu tým, že spoločnosť TNT Slovakia o strate, zničení, poškodení alebo oneskorení dodania poštovej zásielky so zaručenou dodacou lehotou upovedomí, najmä prostredníctvom reklamačného formulára uverejneného na* [*tnt.com*](https://www.tnt.com/express/sk_sk/site/home.html)*, bez zbytočného odkladu po tom, ako sa o takejto udalosti dozvie, nie však neskôr ako 21 dní odo dňa, kedy bola poštová zásielka doručená, alebo neskôr ako 21 dní odo dňa, kedy mala byť poštová zásielka doručená. Spoločne s upovedomením o reklamácii je Užívateľ povinný doručiť spoločnosti TNT Slovakia všetky relevantné informácie o poštovej zásielke a spôsobenej strate, zničení, poškodení alebo oneskorení dodania a kontaktné údaje Užívateľa, aby mohla spoločnosť TNT Slovakia informovať Užívateľa o vybavení jeho reklamácie. Na žiadosť spoločnosti TNT Slovakia je Užívateľ povinný predložiť na obhliadku obsah poštovej zásielky a originálne balenie.*
	3. *Ak Príjemca po prevzatí poštovej zásielky neuvedie jej poškodenie alebo zničenie na záznam o doručení, považuje sa poštová zásielka za doručenú v neporušenom a riadnom stave.*
	4. *Spoločnosť TNT Slovakia vybaví reklamáciu v lehote 30 dní odo dňa jej uplatnenia, ak bola reklamácia uplatnená spôsobom a v lehote podľa tohto reklamačného poriadku. V prípade, že spoločnosť TNT Slovakia nebude môcť reklamáciu z objektívnych dôvodov vybaviť v lehote 30 dní odo dňa jej uplatnenia, je spoločnosť TNT Slovakia oprávnená predĺžiť túto lehotu najviac o 90 dní; spoločnosť TNT Slovakia bude Užívateľa o jej predĺžení a dôvodoch takéhoto predĺženia informovať.*

**II.**

Zmeny podľa tohto Dodatku sú účinné od 15. septembra 2023.

8. septembra 2023